કેડિયા કોમોડિટીઝના ડિરેક્ટર વિજય કેડિયાએ જણાવ્યું કે રશિયા અને સાઉદી અરબ તરફથી ઓઈલનું ઉત્પાદન વધારવાની વાત કરવાથી નરમાશ જોવા મળી છે. જે હજુ વધુ નીચે જઈ શકે છે. કેડિયાનું અનુમાન છે કે બ્રેન્ટ ક્રૂડનો ભાવ 72 ડોલર પ્રતિ બેરલની આસપાસ આવી શકે છે. જૂન વાયદામાં ભારતીય સમય પ્રમાણે પોણા પાંચ વાગે એમસીએક્સ પર 73 રુપિયા એટલે કે 1.59 ટકાનો ઘટાડો જોવા મળ્યો. જ્યારે આ પહેલા વાયદામાં 4465-4580 રુપિયા પ્રતિ બેરલ નોંધાયો હતો. જૂન વાયદા પ્રમાણે ગત દિવસોમાં આંતરરાષ્ટ્રીય બજારમાં ક્રૂડ ઓઈલમાં આવેલી તેજીના કારણે 4900 જેટલો ઉછાળો જોવા મળ્યો હતો.